Rinkimai Pietų Korėjoje

Rinkimai Pietų Korėjoje rengiami nacionaliniu lygmeniu renkant prezidentą ir parlamento narius bei vietiniu lygmeniu renkant miestų merus, provincijų gubernatorius ir tarybų narius.

Eiliniai prezidento rinkimai vyksta pagal paprastosios daugumos sistemą kas penkerius metus. Juose gali dalyvauti bet kuris ne jaunesnis nei 40 metų Pietų Korėjos pilietis, o laimi kandidatas surinkęs daugiausiai balsų.

Parlamento rinkimai vyksta kas ketverius metus. Kandidatuoti gali ne jaunesni nei 25 metų, o balsuoti - visi 19 metų sulaukę Pietų Korėjos piliečiai. Kiekvienas rinkėjas turi 2 balsus, kurių vieną gali skirti vienmandatės apygardos kandidatui, o kitą - visos valstybės mastu iškeltam partijos sąrašui.

Rinkimuose naudojama mišri rinkimų sistema: 243 vietos paskirstomos pagal mažoritarinę sistemą vienmandatėse apygardose, o likusios 56 pagal proporcinę sistemą tų partijų sąrašams, kurios perkopė 3 % balsų barjerą.

Naujausi rinkimai 

 2012 m. Pietų Korėjos Nacionalinio Susirinkimo rinkimai, vykę balandžio 11 d. Juos laimėjo konservatyvi Naujo Pasaulio partija (152 vietos). Antroje vietoje - liberali Jungtinė demokratų partija (127 vieta).
 2012 m. Pietų Korėjos prezidento rinkimai, vykę 2012 m. gruodžio 19 d. Juos nedidele persvara laimėjo valdančiosios Naujo Pasaulio partijos atstovė Pak Kynhe (), surinkusi 51,55 % balsų. Po jos sekė opozicinės Jungtinės demokratų partijos iškeltas Mun Džėin () su 48,02 % balsų.

Būsimi rinkimai 

Sekantys eiliniai parlamento rinkimai vyks 2016 metais, prezidento - 2017 metais.

Buvę rinkimai

Prezidento

Parlamento 

 2004 m. balandžio 14 d. Rinkimus laimėjo Mūsų Atviroji partija, gavusi 152 vietas. Antroje vietoje - Didžioji Nacionalinė partija su 121 vieta.
 2000 m. balandžio 13 d. Rinkimus laimėjo Didžioji Nacionalinė partija (133 vietos). Antra - Tūkstantmečio Demokratų partija (115 vietų).
 2008 m. balandžio 9 d. Rinkimus laimėjo konservatyvi Didžioji Nacionalinė partija, 153 vietos. Antra - Demokratų partija, 81 vieta.

Literatūra 
 Adrian Buzo. The making of modern Korea. Routledge, 2007
 Andrew C. Nahm, James Hoare. Historical dictionary of the Republic of Korea. Scarecrow Press, 2004

Išnašos